ועדת הכלכלה, כנסת 20, פרוטוקול מספר 438, 2017-02-08 09:30

איתן כבל: בוקר טוב, אני מתכבד לפתוח את הישיבה.

איתן כבל: גברתי מנהלת הוועדה, היועצת, דוברים, אורחים נכבדים.

איתן כבל: הצעת החוק הזו היא במקרה הצעת החוק שלי - הצעת חוק הגנת הצרכן (תיקון – פיצוי על איחור טכנאי בעת התקנה או הסרה של טובין), התשע"ו–2015.

איתן כבל: הצטרפו אליי אורן אסף חזן, מירב בן ארי, עפר שלח, עיסאווי פריג', מיכל רוזין, דב חנין, יואל חסון, איציק שמולי, עמר בר-לב, חיים ילין, איילת נחמיאס ורבין, תמר זנדברג, מיכל בירן ומיקי לוי.

איתן כבל: אלה היוזמים לצדי את הצעת החוק.

איתן כבל: כדי לעשות כאן את הסיפור קצר, כי הוא באמת קצר – לא מורכב ולא מסובך – בזמנו חברי כנסת כמדומני – איני זוכר מי – הניחו תיקון, שמסדיר את מערכת היחסים בין הצרכן לבין העוסק במובן הזה שאם אני מזמין אותו לבוא לתקן, לעשות עסקה מתמשכת, מה שאנחנו קוראים, ואתה מתאם את הזמן, ובעבר יכולת לשבת בבית שבוע, עד שהוא יגיע, מתי שהוא רוצה, איך שהוא רוצה, באיזו שעה שהוא רוצה, יכול היה להיות בדרך ולומר לך בינתיים שהוא לא מגיע כי קיבל קריאה יותר חשובה, והנושא הוסדר.

איתן כבל: אבל כמו בחוק השלוש דקות, העוסקים – ואני אומר עוסקים כמילה כוללת; ברור שזה לא כל העוסקים, אבל זה כבר הפך להיות דבר משמעותי במובן הזה שאמרו: הבה נתחכמה לו.

איתן כבל: לקחו את החוק, ופירשו אותו באופן שהאפשרות לתאם זמנים לפי החוק, מועדי הגעה, נוגעים אך ורק לאחר ההתקנה, ואין להם שום קשר למועד ההתקנה או ההסרה, כלומר צמצמו את זה באופן מאוד-מאוד משמעותי.

איתן כבל: כל אשר אנחנו באים כאן, כמו בחוק השלוש דקות – להסדיר את זה כך שיהיה ברור, שברגע שחתמתי אתך את החוזה, שילמתי לך את הכסף, אני עכשיו לקוח שלך, ואתה מחויב לי על-פי כל דין בכל הדברים, במובן הזה שאתה צריך לתת לי את השירות מאותו רגע ועד המועד שאני מסיים אתך - דהיינו הסיום הוא מועד ההסרה או כל פעולה אחרת בהתקשרות.

איתן כבל: זה הכול.

איתן כבל: זו כל התורה על רגל אחת.

איתן כבל: חנה, אשמח שתתייחסי.

<חנה וינשטוק טירי: הממשלה תומכת בהצעת החוק.

<חנה וינשטוק טירי: מדובר בתיקון חוק שאנו מכנים אותו חוק הטכנאים, שההוראה העיקרית מדברת על פיצוי ללא הוכחת נזק כאשר יש איחור טכנאי בהגעה לבית הצרכן, ויש הוראה חדשה יחסית, שנוספה ב-2014, לגבי שעות הגעת טכנאי, כלומר שצריך לתאם עם הצרכן בין השעות 08:00 ל-19:00 בערב בימי חול.

<חנה וינשטוק טירי: זו הוראה חדשה יחסית, אבל היא חלק מחוק הטכנאים, והתיקון הזה משפיע גם על התיקון של הזמנים.

לאה ורון: ההוראה החדשה, את מדברת על הצעת החוק שיזם בזמנו, והתקבלה - חבר הכנסת כץ, ואנו עדיין ממתינים לתקנות שיחריגו עוסקים מסוימים?

<חנה וינשטוק טירי: כן.

לאה ורון: אז הוועדה עדיין מחכה.

<חנה וינשטוק טירי: בסדר גמור.

<חנה וינשטוק טירי: גם אנחנו ממתינים כרגע לאישור נוסח.

<חנה וינשטוק טירי: הטיוטה של התקנות היתה מוכנה מזמן.

<חנה וינשטוק טירי: עקב חילופי שרים היא לא עברה.

<חנה וינשטוק טירי: בסופו של דבר יצא שזה היה לחיוב, כי התקבלו הערות ממשרד התשתיות, שחשבנו שהן בהחלט במקום, ועשינו תיקון לתקנות, ומכיוון שעשינו תיקון לנוסח, העברנו את זה שוב לאישור נוסח במשרד המשפטים.

<חנה וינשטוק טירי: אני ממתינה לאישור נוסח.

<חנה וינשטוק טירי: ברגע שיהיה אישור נוסח, נעביר לשר.

<אתי בנדלר: חנה, אני רק רוצה להזכיר בעניין הזה שכפי שאתם אמרתם, כפי שנטען כשהוועדה דנה בזה, יש בזה היבטים בטיחותיים, ולא היינו רוצים חלילה שתקרה איזושהי תאונה בשל כך שיש עיכוב כל כך ניכר בהעברת התקנות לוועדה.

<חנה וינשטוק טירי: אנחנו עושים את המאמצים להעביר את התקנות כמה שיותר מהר, ואני שוב מדגישה – התקנות הללו כטיוטה היו מוכנות כבר מזמן, ובגלל חילופי השרים זה לא הגיע לוועדה, לצערי.

<חנה וינשטוק טירי: בגלל העיכוב גם עלו הערות נוספות.

<חנה וינשטוק טירי: חשבנו שיש להן הצדקה.

<חנה וינשטוק טירי: עשינו תיקון לתקנות.

<חנה וינשטוק טירי: דווקא קבענו הערות יותר מדויקות לדעתי.

<חנה וינשטוק טירי: כרגע אנחנו ממש בישורת האחרונה.

<אתי בנדלר: מעולה.

<אתי בנדלר: קחו בחשבון, שבעוד חודש וחצי הכנסת יוצאת לפגרה, אז אם אתם רוצים שיהיה איזשהו סיכוי שהוועדה תדון בכך לפני הפגרה, נא להשתדל לזרז את העניין.

<חנה וינשטוק טירי: מאה אחוז.

<חנה וינשטוק טירי: כעיקרון אני רק רוצה לעשות מסגרת כללית על מה חל חוק הטכנאים.

<חנה וינשטוק טירי: חוק הטכנאים במקום חל במקרה שבו נדרש ביקור טכנאי לשם תיקון טובין שנמצא אצל הצרכן, ושהיבואן או היצרן חבים באחריות לגבי אותו מוצר; והמצב השני, שחוק הטכנאים חל כאשר מדובר בשירות שניתן לצרכן, וכאשר השירות מותנה בתקינות הטובין.

<חנה וינשטוק טירי: כלומר למשל מצב שבו אני מנויה לחברת כבלים, ויש בעיה עם הממיר, ונדרש ביקור טכנאי כדי לתקן את הבעיה, אז גם ביקור הטכנאי מחויב לעמוד בהוראות חוק הטכנאים, וכעת מבקשת ההצעה, להוסיף מצב נוסף שעליו יחול חוק הטכנאים, שבמקרה שבו נדרש ביקור טכנאי לשם התקנת מוצר או לשם הסרת מוצר.

איתן כבל: הם פירשנו את זה כאילו- - -

<חנה וינשטוק טירי: אני חושבת שהפרשנות הזאת היתה, לדעתי, פרשנות לא מוטעית, כי באווירה של הצעת החוק המקורית מ-2008, יותר היתה מכוונת למצב שבו משהו מתקלקל, ואתה צריך לבוא לתקן.

<חנה וינשטוק טירי: זה תקנות לשירות, וזה שירות שמותנה בתקינות הטובין.

<חנה וינשטוק טירי: היתה פרשנות מסוימת שהיא מעוררת שאלה.

<חנה וינשטוק טירי: לכן ההצעה היא במקומה, לתקן.

איתן כבל: חנה, אני מבין את אשר את אומרת.

איתן כבל: כשאנחנו יושבים פה בחקיקה, ומשתדלים לראות עד כמה שניתן, אבל לכל חוק יש מהות, יש לו נשמה.

איתן כבל: וכשאתה מנסה לייצר נשמה אחרת לחוק, אם אתה אומר שהתקנה או הסרה, למרות שאתה כבר לקוח לכל דבר ועניין, זו מבחינתי התחכמות שמייצרת – הרי תמיד אפשר להידבק על כל דבר.

איתן כבל: חברות ביטוח אוהבות את זה מאוד.

איתן כבל: אם לא כתוב לך – זה באצבע?

איתן כבל: זה רק בשליש.

איתן כבל: אפשר להבין שזה רק בשליש התחתון של האצבע – זה לא כל האצבע.

איתן כבל: ומי כמוך יודעת שבסוף-בסוף, כשגופים רוצים להתחיל לייצר מצבים כאלה, אין גבול.

איתן כבל: לכן לי זה מפריע, ואומר לך מאיזה מקום: כשאני מגיש את החוק הזה, שהוא נכון, כי בסוף-בסוף במערכת היחסים שהעוסקים מתלוננים כל הזמן על הגברת הרגולציה, זה לא רגולציה; זה סוג של יושרה.

איתן כבל: במערכת יחסים כשאני מנהל אתך – זה כמו – אפרופו, בדיון האחר שלנו עם מועדוני הלקוחות – אני חבר מועדון הלקוחות של שופרסל.

איתן כבל: יש לי נקודות, אומרים לי תקנה.

איתן כבל: ככל שתקנה, יהיו לך יותר נקודות ותקבל הטבות כתוצאה מכך.

איתן כבל: המירו לי.

איתן כבל: כתבו לי: 60 שקלים.

איתן כבל: יפה.

איתן כבל: אבל כתוב למעלה: שובר מועדון לקוחות שופרסל בתוקף עד 28.2.17.

איתן כבל: פרטים בגב השובר.

איתן כבל: ופה – תראו כמה מלל.

איתן כבל: אני אומר לעצמי – אחת מהשתיים – האם זו מתנה, או זה פועל יוצא של נקודות שהן פועל יוצא של מספר הרכישות שאני עושה או הסכום שלהן?

איתן כבל: מה זה, הוא לוקח לי את זה?

איתן כבל: זה שלי.

<חנה וינשטוק טירי: זה ניתן לך במסגרת החברות?

איתן כבל: כן, חברות במועדון לקוחות.

לאה ורון: פעם אחת התנאי הוא חברות, ופעם שנייה, לאחר שצברת כמות מסוימת של רכישות, ועל כל רכישה, בגלל החברות את מקבלת הנחה מסוימת – יש לי אותו מועדון, ואחת לאיזו תקופה אני זורקת את שלושים השקלים לפח, כי לא הגעתי בתקופה.

איתן כבל: זו בדיוק הנקודה, חנה.

איתן כבל: בינינו?

איתן כבל: אני כבר שכחתי.

איתן כבל: יודעת כמה פעמים הייתי בסופר ושכחתי להשתמש בזה?

איתן כבל: את פוגשת פה את כל הלא תמימות.

איתן כבל: הרי כל העניין הוא בדיוק שהם יודעים את נפש האדם.

איתן כבל: מספיק להם ש-10% שכחו – לא אמרתי כל ה-100% - צריך יותר מזה?

<אתי בנדלר: אבל לא נוותר על השיחה הזאת כשיהיה דיון על הצעת החוק.

איתן כבל: ודאי.

איתן כבל: מה העניין - זה מקומם אותי מאותו מקום, כי מצד אחד כוועדה, אני רוצה להפחית את הרגולציה, אבל אני מגיע למצבים – זו אינה רגולציה; אלה זכויות יסוד.

איתן כבל: העובדה שאנחנו קיימים רק ששים ו- שנה, ונושא הצרכנות, כמו נושאים אחרים בתוך המערכת הכלכלית הישראלית, לא היו קיימים.

איתן כבל: זה שמאחרים לך – זה חלק מהפרוטוקול.

איתן כבל: אם מישהו מפתיע אותך ומגיע בזמן שאמר לך, עוד אדם יכול לקבל התקף לב מהתרגשות.

איתן כבל: .. סליחה, עוד לא סידרתי את הבית.

איתן כבל: ..

איתן כבל: תכננתי שתבוא בעוד שבוע... אגב, זה קורה לכל אחד ואחת מאתנו.

איתן כבל: מה, אנשים יכולים להרשות לעצמם כל יום לחכות?

איתן כבל: יודעת כמה לי זה קורה, כשאתה מזמין כל מיני דברים בבית.

איתן כבל: עדיין, עם החוק ועם התיאום, הוא אומר לך מתי הוא רוצה להגיע – לא מתי מתאים לך שהוא יגיע.

איתן כבל: יודעת מה?

איתן כבל: אני יכול להבין את זה – לעמוד בזה.

איתן כבל: אתה לא יכול לשים לכל אחד ואחת את הזמן שלו – הם לא ייצאו מזה ולעולם לא יכולים לעמוד בזה.

איתן כבל: אני מבין את זה.

איתן כבל: לכן מה שאני אומר פה - החוק הוא תיקון נכון, אבל אני מגיש אותו בכאב.

איתן כבל: אמתי.

איתן כבל: אני גם אחד שכמות החקיקה שלי – זה כבר לא הסיפור המרכזי שלי, אבל כמי שעוסק בצרכנות, ההתחכמויות האלה מוציאות אותי מדעתי.

איתן כבל: בבקשה.

<גיל ברגפרוינד: גיל ברגפרוינד, כלכלן המועצה הישראלית לצרכנות.

<גיל ברגפרוינד: קודם כל, אנחנו במועצה רואים תלונות רבות בנושא הפירוק וההרכבה של הציוד ו ארוכה לדבר הזה, אבל בהחלט אנו רואים שיש ירידה מאז חוק הטכנאים בחלק השני דווקא של ההמתנה, ולכן די ברור שהחוק שביקשת להכניס, הוא חוק נכון וראוי, ואנחנו אפילו תומכים בו, כי הוא מוכיח את עצמו, והתיקון שלו עוזר.

<גיל ברגפרוינד: בקשה נוספת שהמועצה מבקשת – שתחולת החוק תחול גם בנושא של שירותים נוספים כמו למשל בתחום הגז, שזה הבדיקה התקופתית, וגם בשירותים אחרים של אחריות אחרי התקופה הראשונה – האחריות המורחבת, מה שנקרא – שהחוק יוחל בשני המקרים הללו.

איתן כבל: מה זה האחריות המורחבת?

<גיל ברגפרוינד: נניח שקנית מכשיר חשמלי, ואחרי שנה מתקשרים אליך מהחברה, או לפני שעומדת להסתיים השנה - אם אתה רוצה אחריות מורחבת, אלו התנאים שלה.

איתן כבל: אגב, בדקתי את כל הערכות הביטוחים של החברות.

איתן כבל: למשל, כל פעם פונים אליי בעניין של לבטח את המזגנים שקניתי.

איתן כבל: עשיתי את החשבון, ומתאים לי כל שנה להחליף מזגן, אמתי.

איתן כבל: אני אומר את זה ברצינות.

איתן כבל: במחיר שמבקשים, כל שנה – למה אני צריך?

איתן כבל: לא שווה לי לתקן אותו.

איתן כבל: אמתי.

איתן כבל: שווה להחליף אותו.

איתן כבל: כל שנה לעשות סבב החלפה.

איתן כבל: זה 2,400 שקל – כמה בחדרים קטנים ובחדר - גדול.

איתן כבל: שווה לי לסיים כל שנה החלפה, ובסוף ארבע שנים להחליף את הגדול.

איתן כבל: אמתי.

איתן כבל: לא סיפרתי פה איזה סיפור שהמצאתי.

איתן כבל: אמתי.

איתן כבל: זה לא אבסורד, כל הביטוחים האלה?

איתן כבל: כאילו אפשר להמציא חלפים שהם שומרים אותם בפורמלין.

איתן כבל: זה כל מיני סינים שכל חברות המזגנים – מפעלים אחד ליד השני.

איתן כבל: בבקשה.

<אתי בנדלר: ברשותך, אני מבקשת התייחסות – אני מצטערת שלא הספקנו לעשות ישיבה מוקדמת בעניין הזה, אבל קודם כל, אתה הצעת לתקן רק את סעיף קטן (ג) – אני רוצה לקרוא את סעיף קטן (ג) בנוסח שיהיה, אם תתקבל ההצעה שלך.

<אתי בנדלר: סעיף קטן (ג1): נדרש ביקור טכנאי במענו של הטכנאי.

<אתי בנדלר: אחר כך – לאילו מטרות.

<אתי בנדלר: לא תמיד מדובר דווקא בטכנאי, ואני חוששת שאם נישאר עם המילה טכנאי – ההסברים היצירתיים, או הפרשנויות של החוק.

<אתי בנדלר: לכן יכול להיות שצריך להרחיב את זה לאו דווקא לטכנאי, למרות שהחוק נקרא בז'רגון שלנו חוק הטכנאים.

<אתי בנדלר: כשאתה מדבר על התקנה של טובין או הסרתם או מסירתם וכו', שלאו דווקא מחייב פעולת טכנאי, יכול להיות שצריך לשנות את המונח כאן.

<אתי בנדלר: זה אחד.

<אתי בנדלר: (2) נדרש ביקור במענו של צרכן לשם קיום חיובים לפי סעיף קטן (א) בתקופת האחריות שנקבעה לפי אותו סעיף קטן - כאן מנויות המטרות שלשמן נדרש הביקור.

<אתי בנדלר: אחד זה לשם קיום חיובים לפי סעיף קטן (א) בתקופת אחריות שנקבעה לפי אותו סעיף קטן, שזה תקופת האחריות הראשונה שניתנת, או בהתאם לחוזה למתן שירות שבו השירות מותנה בתקינות הטובין הנמצאים אצל הצרכן – אנחנו מכירים מה זה – מדובר למשל, בממיר שאי-אפשר לתת שירות צפייה בטלוויזיה ללא תקינותו.

<אתי בנדלר: כאן אתה מציע להוסיף: או לשם התקנה של טובין או הסרתם בעסקה או בהתאם לחוזה למתן שירות מסוג שקבע השר - ותקני אותי חנה – נדמה לי שהשר לא קבע.

<אתי בנדלר: הכוונה היתה בהחלט שתחולת הסעיף הזה תורחב – למשל, למה שהציע גיל, נציג המועצה הישראלית לצרכנות, דהיינו שירות שלא מותנה דווקא לאחר מכירה – כלומר תקופת אחריות מורחבת, ארוכה יותר, או הסכמי שירות שעושים בלי שום קשר למכירה.

<אתי בנדלר: למשל, חברה שנותנת שירותי ניהול או נותנת שירותי אינסטלציה, לצורך העניין – על כל אלה זה לא חל.

<אתי בנדלר: השאלה, אדוני, האם לא ראוי בשלב הזה לדון, גם אם לא נגמור עם זה כרגע, באופן שתחולת הסעיף הזה תורחב בצורה יותר משמעותית, שלא יהיה צורך בהגשת הצעות חוק נוספות לצורך העניין הזה – יש עניין של הובלה, כל מיני סוגי חוזים שנדרש ביקור של טכנאי.

<אתי בנדלר: יכול להיות שצריך לחשוב היטב – נציג מטעם העוסק.

<אתי בנדלר: יכול להיות שאין מקום לעשות את זה, כי אם אני עושה חוזה עם גנן, שאני משלמת לו סכום קבוע תמורת זה שהוא יבוא כל אימת שצריך – זה סוג של חוזה למתן שירות – צריך לחשוב, האם ראוי או לא ראוי להחיל את זה.

<אתי בנדלר: איני יודעת.

<חנה וינשטוק טירי: זה נושא חדש.

איתן כבל: בואי נרגיע.

איתן כבל: אנחנו באותו צד.

איתן כבל: חנה, התבלבלת.

<חנה וינשטוק טירי: בסדר, אבל הנושאים הללו לא הובאו לדיון בוועדת שרים לחקיקה, ואני לא יודעת מה עמדת הממשלה.

<חנה וינשטוק טירי: אני גם לא יודעת מה עמדת השר שלי בעניין הזה.

<חנה וינשטוק טירי: זה הרחבות שלא נדונו בהצעה המקורית.

<חנה וינשטוק טירי: אני לא אומרת מה העמדה המהותית המקצועית שלי, אבל אני אומרת- - -

איתן כבל: העניין ברור.

<אתי בנדלר: לכן אני שמה את זה לפתחו של יושב-ראש הוועדה, שיחליט אם הוא רוצה.

איתן כבל: אומר לך מה אני רוצה.

איתן כבל: גנן וזה – לא לזה כיוונתי, חנה.

איתן כבל: אבל אני רוצה שנבחן את המנגנון לפחות בין קריאה ראשונה לקריאה שנייה, שתבחנו את זה.

<אתי בנדלר: בין קריאה ראשונה לשנייה - אז זה באמת נושא חדש.

איתן כבל: בסדר.

איתן כבל: שנייה, חבר'ה.

איתן כבל: אנחנו מדברים פה בנושאים – אני אומר כך, חנה: את ואני באותו צד.

איתן כבל: את עכשיו התנהגת כמו ההוא עם ההרכבה או הפירוק.

<חנה וינשטוק טירי: אדוני היושב-ראש, אני לא מייצגת את עצמי.

איתן כבל: תני לי.

איתן כבל: אני לא חולק עליך.

איתן כבל: אני הזדקפתי על האופן.

איתן כבל: אסביר לך.

איתן כבל: יש הבדל בין לומר לי: אדוני היושב-ראש, תשמע, הצעות חשובות – נבדוק אותן.

איתן כבל: אם יסתבר שזה מצריך, ופה ודיונים חדשים, ומשרד המשפטים יזדעק, והרצים ייצאו דחופים כדי להודיע: מה פתאום?

איתן כבל: מה, השתגעתם?

איתן כבל: אינסטלטור?

איתן כבל: סתם דוגמה.

איתן כבל: הרי אם לא, יושבים כל היום, ונזכרים כל פעם בדבר אחר.

איתן כבל: מה שאנו מנסים לעשות זה לחשוב על זה.

איתן כבל: אני יודע שזה יכול להיקרא נושא חדש, אבל אם – תקנו אותי אם אני טועה – אם יש בינינו הסכמה- - -

<אתי בנדלר: זה לא יעזור, כי כל חבר כנסת או חבר ממשלה יהיה רשאי לטעון נושא חדש.

איתן כבל: ואם אנחנו נאמר שהנושא ייבדק בין קריאה שנייה?

<אתי בנדלר: אפשר לכתוב את זה.

איתן כבל: ואז אם יש הסכמה מהממשלה- - -

<אתי בנדלר: זה בדרך כלל עוזר להדוף טענת נושא חדש.

<אתי בנדלר: זה לא שאי-אפשר לטעון נושא חדש, אבל זה עוזר להדוף.

איתן כבל: קודם כל, יש הבדל גדול בין טענה של עשינו משהו, ואף אחד – אנחנו מנסים פה לראות את המצב הזה.

איתן כבל: כשאני אומר לך: לכי חזרה הביתה, עשי את הבירורים.

איתן כבל: אגב, אני בטוח שזה מה שיגידו לך, כי לאף אחד אין בראש להתעסק בזה.

איתן כבל: אז יכול להיות שנצטרך להביא שוב חקיקה ותיקון- - -

<אתי בנדלר: אגב, יש הצעות חוק נוספות בעניין הזה שנתבקשתי אפילו להצמיד אותן להצעת החוק של אדוני בעת שהיא עלתה לדיון מוקדם, ואמרתי שמאחר שיש בהן הרחבה לעומת מה שאתה ביקשת, איני יכולה להצמיד.

<אתי בנדלר: יש הצעות חקוק בעניין הזה, לפחות שתיים באו אליי.

לאה ורון: שהממשלה תצטרך לתת את דעתה בעניין, ועדת השרים.

איתן כבל: לכן אני אומר את זה כך.

איתן כבל: אני לא בא להתעמת אתך.

איתן כבל: אנחנו לא בשני צדי המתרס.

איתן כבל: העניין, שאני מבין את הפרוצדורה, אני חי אותה פה, כי אני משתמש בה כשזה נוח לי.

איתן כבל: אני לא מנסה להיות איזה – ברור.

איתן כבל: לכן הכללים נוצרו, כדי להשתמש בהם.

איתן כבל: יחד עם זאת אני מבקש – תעשו עם זה מה שאתם רוצים.

איתן כבל: אם תאמרו לי: בשום פנים ואופן לא, אם אתה רוצה – תגיש הצעת חוק נפרדת – אני לא אכעס.

איתן כבל: אני רק אומר את זה מהמקום הזה שזה שווה שזה יישקל על בסיס העניין הזה, על אותו בסיס.

איתן כבל: כמו שאנחנו מבקשים שחברות הגז, שמשום מה, איני יודע למה - אולי כי הן כתובות בחוק אחר, אני מניח, או ההתייחסות אליהן נתונה בחוק אחר – למה הן לא יכולות להיות חלק מהחוק?

<חנה וינשטוק טירי: אבל הן חלק מהחוק לפחות במובנים מסוימים.

<חנה וינשטוק טירי: אי-אפשר לומר שיש החרגה מוחלטת לחברות הגז.

איתן כבל: מה הדבר היחיד שהן לא?

<חנה וינשטוק טירי: למשל, הבדיקות התקופתיות - זה די מחוץ לחוק.

<אתי בנדלר: פעולות יזומות - לא.

<חנה וינשטוק טירי: אבל אם התקלקל לי הבלון או חיבור בתוך הבית, ואני לא יכולה – ודאי שזה חל.

איתן כבל: גיל, אני מבין מה שאתה אומר.

איתן כבל: האמת היא שהפעם אף אחד לא תיאם אתי את הבדיקה הזאת של החמש שנים.

<גיל ברגפרוינד: ואם חלילה לא תהיה בבית, המציאות תהיה שפשוט ינתקו לך את הגז.

<גיל ברגפרוינד: עכשיו תבוא אתה אחרי כמה ימים, ותחפש לחבר את הגז בלחץ.

<גיל ברגפרוינד: זה המציאות של צרכנים רבים שפונים אלינו.

איתן כבל: הבלון הגיע...

איתן כבל: חן, בבקשה.

איתן כבל: אומר לך במשפט אחד: הצעת החוק כנראה מוכרת לך.

איתן כבל: הגז, בגדול, הוא חלק ממנה.

איתן כבל: יש נקודה אחת של הבדיקות התקופתיות של החמש שנים.

איתן כבל: מה שאנחנו מבקשים, שהתיאום יחול גם בעניין הזה, למה – כי כמו שאמר גיל, ובצדק, שזו בדיקה שהיא איכותית.

איתן כבל: אם אתה לא נמצא בבית, והוא הגיע אליך, הוא יכול לנתק לך.

איתן כבל: בבקשה.

<חן בר-יוסף: חן בר-יוסף, מנהל מינהל הדלק והגז, משרד התשתיות הלאומיות, האנרגיה והמים.

<חן בר-יוסף: מה שכן, כיוון שבדיקות תקופתיות, להבדיל מטכנאי מכונת כביסה או משהו כזה, שבא פרטני – יש כן ניסיון ליעילות של לנסות להגיע לכל הבניין יחד.

<חן בר-יוסף: כמובן שיש אנשים עם בעיה מיוחדת – צריך לתאם בנפרד.

<חן בר-יוסף: כל העניין הוא שיאפשרו את התיאום לכמה מועדים כדי שגם לחברות תהיה יכולת לעשות את זה ברמה הכי יעילה, לא לגרור עלויות מיותרות לחברות.

איתן כבל: זה ברור.

איתן כבל: אין לנו בעיה עם זה.

<חן בר-יוסף: הציבור צריך להיענות לקריאה שפונים אליו.

איתן כבל: איך זה עובד – הוא מגיע, את לא בבית, הוא שם פתק.

איתן כבל: כולם יושבים בבתים, מחכים לטכנאי.

איתן כבל: סיימת בבניין מס' 1?

איתן כבל: לכן מה שאני מנסה לומר פה – אני לא רוצה להכביד יתר על המידה, כי בכל זאת תיאום כמו שדיברנו בזמנו בין כל – אני מבין.

איתן כבל: אבל זמנו של הצרכן הוא לא פארש, כמו שאומרים.

איתן כבל: ודאי לא של 30 איש.

<חן בר-יוסף: החוכמה היא לתאם.

לאה ורון: חן, יש חובה או אין חובה על הטכנאי לתאם אתי את המועד?

איתן כבל: לדעתי כן.

איתן כבל: בבקשה.

<גל נוי-אפרת: גל נוי-אפרת, לשכה משפטית, משרד התשתיות הלאומיות.

<גל נוי-אפרת: בחקיקה שלנו, שבאחריות המשרד, אין היום חובת תיאום עם הצרכן.

<גל נוי-אפרת: במסגרת הצעת חוק שנדונה בממשלות הקודמות הצענו לחייב את ספקי הגז לתאם את שעת ההגעה עם הצרכן.

<גל נוי-אפרת: לצערנו, הצעת החוק הזו לא הגיעה לסיומה.

<גל נוי-אפרת: בשנה האחרונה פרסמנו תזכיר חוק חדש, שבמסגרתו הצענו לקבוע חובת תיאום כזו, ואנו מתכוונים בתקופה הקרובה להמליץ לשר להגיש טיוטת חוק בעניין.

איתן כבל: הנה.

איתן כבל: הרי את יודעת מה יקרה – אני מוכן להתערב אתך מתי החוק הזה יהיה.

איתן כבל: בואי נתאם זמן.

<גל נוי-אפרת: הלוואי שזה היה תלוי בי.

איתן כבל: אני יודע.

איתן כבל: אבל זו בדיוק הנקודה.

איתן כבל: זה לא סתם.

איתן כבל: יש חוקים שכשאתה בודק אותם לאורך השנים, לא סתם הם לא עוברים.

איתן כבל: אני קורא לזה חוקי לחשנות.

איתן כבל: מישהו באיזשהו מקום לחש.

איתן כבל: לא צריך לומר לכם, ובטח לא לך, אדוני, כמה קשה היה להזיז את חברות הגז.

איתן כבל: כל מילה היא רק תמעיט מהקושי.

איתן כבל: אתה יודע את זה.

איתן כבל: מכירים את זה, ולא נרחיב.

איתן כבל: הרי עד ששריקת הסיום נשמעה עוד ניסו למצוא את הדרכים לשנות.

איתן כבל: התפקיד שלנו הוא להיות שליחי הציבור.

איתן כבל: אני אפילו לא אומר את זה שהוא צריך לתאם את זה פרטני.

איתן כבל: בבניין, לארגן את זה לפי תיאום מקצבים.

איתן כבל: משהו שהוא יודע להתכתב עם הדיירים.

איתן כבל: אני יודע שכשאתה בא לעשות ויש לך 30 דיירים, זה לא שהוא רק נכנס, הסתכל והלך.

איתן כבל: אומר: בממוצע אני מסיים בית בחמש דקות, אני מניח.

איתן כבל: לכן אני אומר, בעניין גז, למשל, אפשר לייצר זמן משוערך.

איתן כבל: כמו שיש שערוך של חשבון, וגם חברות הגז עושות את זה בחלק מהמקרים, למה לא יהיה שערוך של זמן בבניינים?

<אתי בנדלר: שאלה.

<אתי בנדלר: אותו סעיף קטן מדבר על כך שהביקור נדרש בהתאם לחוזה למתן שירות שבו השירות מותנה בתקינות הטובין הנמצאים אצל הצרכן.

<אתי בנדלר: מדוע בדיקות התקינות של מתקני הגז לא נכללים כאן?

<אתי בנדלר: אני חושבת שאתם נותנים לזה פרשנות מצמצמת מדי.

<אתי בנדלר: לכאורה אפשר היה להחיל את זה לפי הנוסח הקיים של החוק, אבל זו שאלה נפרדת.

<אתי בנדלר: אנחנו מדברים כרגע על נושאים שבוודאות אינם כלולים כרגע כמו ההובלה, ההתקנה, ההסרה וחוזים למתן שירות בתקופה מורחבת לאחר.

<אתי בנדלר: למשל, קנית מקרר – החוק מחייב לצורך העניין שנה, אבל אומרים לך: אנחנו נותנים לך אחריות מורחבת לשלוש שנים.

<אתי בנדלר: בתקופה הזאת של השנתיים זה לא חל כרגע, כי השר לא החיל את זה בתקנות.

איתן כבל: אין דבר כזה.

איתן כבל: כל עוד יש מערכת יחסים, ואם אני מבטח את- - -

<אתי בנדלר: זה לא חל.

<אתי בנדלר: לכן העליתי את השאלה הזאת.

איתן כבל: יש שתי נקודות: יש האחריות ויש הביטוח שהוא נותן לך.

איתן כבל: האחריות - בדרך כלל זה שנה, ברוב המקומות.

<אתי בנדלר: בהרבה מקומות נותנים אחריות מורחבת.

<חנה וינשטוק טירי: זה במסגרת חוזית.

<אתי בנדלר: אז למה זה לא יחול באותה מסגרת חוזית?

<חנה וינשטוק טירי: שוב – זה הרחבה ממה שהחוק המקורי.

<חנה וינשטוק טירי: נכון להיום זה בסמכות של השר להתקין תקנות.

איתן כבל: לא.

איתן כבל: על הדבר הקודם שאמרת לי והזדקפת, הייתי מוכן לקבל.

איתן כבל: פה?

איתן כבל: אין פה שום הרחבה.

איתן כבל: זה אותו דבר.

<חנה וינשטוק טירי: זו הרחבה.

איתן כבל: לא.

איתן כבל: בדיוק כשאנחנו מדברים על מהות החוק ועל כוונת החוק, זה העניין.

איתן כבל: מה ההבדל בין השנה?

איתן כבל: מה העניין?

איתן כבל: הזמן אחרי שהשנה הראשונה, אחרי שנה הזמן שלי חוזר להיות פחות חשוב?

איתן כבל: חנה, כשאני ניגש להתמודד עם חוקים, לכל חוק יש נשמה.

איתן כבל: אתה שואל, מה התכלית הראויה של החוק?

איתן כבל: למה אני רוצה להגיע?

איתן כבל: אם אני רוצה להגיע בתיקון החוק הזה, שאני אומר שזמני לא פחות יקר משלך, מה ההבדל אם זה בתקופת האחריות או בתקופת האחריות המורחבת?

איתן כבל: הוא שילם על זה פחות כסף?

<חנה וינשטוק טירי: אדוני היושב-ראש, עקרונית יכול להיות שאתה צודק, ואני לא חולקת עליך בשאלה העקרונית, אבל נכון לנוסח החוק, נושא השירות הוולונטרי, החוזי, מה שמעבר לשנת האחריות, הוא לא נכנס.

<אתי בנדלר: אגב, זה לא תמיד וולונטרי.

<חנה וינשטוק טירי: במובן שאם אני רוצה – אני עושה.

<חנה וינשטוק טירי: אם אני לא רוצה - אני לא עושה ביטוח.

<אתי בנדלר: נכון.

<אתי בנדלר: זו אפשרות אחת.

<אתי בנדלר: הוא הציע לך מראש.

<אתי בנדלר: הוא הודיע, ולא פעם אנו רואים את זה – אנחנו מציעים לתת אחריות לתקופה ארוכה יותר מאשר החוק מחייב, וכך הוא גורם לי לקנות אצלו ולא אצל מישהו אחר.

<חנה וינשטוק טירי: אבל האחריות המורחבת היא כבר אחריות חוזית.

<חנה וינשטוק טירי: הוא לא חייב להיצמד בתקנות בה.

<חנה וינשטוק טירי: הוא יכול.

<חנה וינשטוק טירי: שוב – זה במישור החוזי.

<חנה וינשטוק טירי: נכון להיום, החוק קבע שזה יחול בתקופת האחריות וכשהשירות מותנה בתקנות, ואת כל החוזה הוולונטרי או החוזי הוא השאיר לתקנות של שר.

<חנה וינשטוק טירי: אם רוצים היום להחיל את זה בחוק, במובן הזה, זו הרחבה.

<אתי בנדלר: אתם קיימתם בכלל דיונים באפשרות להרחיב את זה בהתאם להוראת החוק?

<אתי בנדלר: ההוראה הזאת קיימת כבר משנת 2008.

<חנה וינשטוק טירי: כן, התקיימו דיונים בעבר, אבל שוב – זה תקנות של שר.

<חנה וינשטוק טירי: שר צריך לרצות לקדם את זה.

<אתי בנדלר: שר לא קם בבוקר אם הצוות לא מביא לפניו סוגיות.

<אתי בנדלר: הוא לא חולם על זה בלילה.

<חנה וינשטוק טירי: הנושא הזה כן נבחן, וייתכן שייבחן גם בשנית.

<חנה וינשטוק טירי: כרגע גם יש שר חדש, ומאוד נמרץ ורוצה ללמוד את הנושא הזה, אז נפרוס בפניו כל מה שאנחנו כרשות חושבים שצריך ליזום.

איתן כבל: חבל, עזבי.

איתן כבל: חבל על הדיבור.

איתן כבל: זה נהיה דיבור ארוך.

איתן כבל: תכף ניפול לבור שחפרנו.

איתן כבל: העניין הוא כזה – האם יש לכם עניין, ואני אומר את זה גם במערכת היחסים שמתקיימת בין המשרד שלכם למשרד שלנו – אתם באים גם בבקשות - יש פה עניין שהוא ברור כשמש לאור הירח, כפי שנוהגים לומר אצלנו, שהוא חלק בלתי-נפרד מהחקיקה, הוא חלק ממהות החקיקה.

איתן כבל: זה גם מה שאני כיוונתי לו.

איתן כבל: הרי זאת המלצת חוק בסוף, שמגיעה למליאה.

איתן כבל: אתה מגיש הצעת חוק שאחר כך מגיעה לכאן, כמו בחוק רישוי רכב.

איתן כבל: 60 סעיפים חדשים הוספנו.

איתן כבל: הוספנו שני נושאים שלא היו מוזכרים בכלל, של מוסכי הסדר- - -

<אתי בנדלר: אבל זה היה בהסכמת הממשלה.

עבד אל חכים חאג' יחיא: במשא ומתן ארוך ומייגע.

איתן כבל: זה סדר גודל ממש-ממש דומה.

איתן כבל: בסוף זה הבנות, שהן אומרות:

איתן כבל: אם אכן זה מתכתב עם כוונת החוק, יש על מה לדבר.

איתן כבל: אם אתה אומר: זה מין בשאינו מינו – אם הייתי מבקש, למשל, עכשיו זמן הגעה של מנהל הבנק שלי אליי הביתה, היית אומרת לי: זה לא.

איתן כבל: נכון.

איתן כבל: אבל פה זה הכול מאותו עניין בשמות אחרים.

איתן כבל: זה הכול מאותו דבר בשמות אחרים.

איתן כבל: אני אפילו, בשונה מאתי למשל, שהעלתה את האפשרות של גנן, של כל מי שאתה מתאם אתו – אני לא הולך לשם.

איתן כבל: אני חושב שזו הרחבה בעיניי גדולה מדי.

איתן כבל: גם אם היא נכונה.

<אתי בנדלר: אני אפילו נוטה להסכים עם אדוני.

איתן כבל: יחד עם זאת, כל אותם אלמנטים שאנחנו מבצעים התקשרות- - -

לאה ורון: שאנחנו תלויים באותם נותני השירותים שצריכים להגיע אלינו הביתה, ומתייחסים כאילו עלות השעות שלנו היא אפסית.

איתן כבל: מה שלאה אמרה לי לפני דקה, והיא צודקת, ואין חכם כבעל ניסיון, שלמשל, כשאתה מפעיל את הביטוח שלך, ביטוח רכוש – היתה דליפה מהדירה של השכן – כבר אין לך את זה מול.

איתן כבל: הוא לא שלך; הוא מופעל דרך – ובסוף אתה בא – שם בכלל זמן זה אפילו לא המלצה.

איתן כבל: זה שווה בדיקה, ולראות איך מתקנים את זה.

איתן כבל: אבל פה, כשזה כל כך ברור, כשאת אומרת לי שהביטוח המורחב, שהוא מבצע אתי – זה בדיוק-בדיוק העניין.

איתן כבל: הרימו אליי טלפונים עכשיו על המזגנים.

איתן כבל: נגמר ההסכם, אין לי תלונות.

איתן כבל: תמיד קורה לי עם השואב – יום אחד אחרי שהסתיים – הולך חלק.

איתן כבל: כאילו הסינים האלה יודעים בדיוק את הזמן הזה.

איתן כבל: ..

איתן כבל: אני כל פעם עומד נפעם אל מול העניינים האלה.

איתן כבל: מה שאני מבקש - אני אפילו לא מבקש עכשיו – שתלכו ותחשבו על זה.

איתן כבל: על זה נאמר: אתה חונן לאדם דעת ומלמד לאנוש בינה.

איתן כבל: זה בין היתר, כיוון לנושאים האלה, שזה מעניין לעניין באותו עניין.

איתן כבל: זה לא מוציא אותנו לדברים שהם מחוץ למתחם.

איתן כבל: הדבר היחיד שצריך לתת לו מענה – אני לא יודע לתת אותו עכשיו – האם לסמוך על חן בר-יוסף ועל הלשכה המשפטית שלהם, שבאמת, ואם ירצה השם, שאכן נגיע למצב שבו סוף-סוף יתאמו את התקופתי.

איתן כבל: בסדר.

איתן כבל: למרות שאני חושב שגם אני ממליץ לכם, חן, ללכת הביתה, ולומר: יש לנו כבר פה חוק.

איתן כבל: למה לנו עכשיו לחכות?

איתן כבל: כמו שעשינו אגב- - -

לאה ורון: אולי עורכת הדין גל נוי-אפרת תעביר את הצעת החוק לוועדה, ונשקול מה לעשות עם זה.

<אתי בנדלר: אבל אין צורך – תבחנו אם זה לא חל ממילא לפי חוק הגנת הצרכן.

<גל נוי-אפרת: זה לא עבר את הממשלה.

<גל נוי-אפרת: אנחנו מתכוונים בתקופה הקרובה מאוד להמליץ לשר שלנו להגיש טיוטת חוק לוועדת שרים לענייני חקיקה.

<גל נוי-אפרת: אנחנו בשלב שאחרי פרסום תזכיר.

איתן כבל: יודעת מה?

איתן כבל: בואי נגיע בינינו להסכם גלוי – אז אין בעיה.

איתן כבל: אם אנחנו מצביעים על זה בכנסת הזאת, מה את מבקשת ממני?

איתן כבל: נותן לך - מסעדה, מה שאת רוצה.

איתן כבל: .. זה לא שוחד.

<גל נוי-אפרת: שתעלו לדיון את כל הפניות שלנו.

איתן כבל: אני לא מריח כלום, אפרופו.

איתן כבל: ..

איתן כבל: במקום להתחיל לספר לי את הסיפורים – אני נותן לך פה אכסניה, כמו שעשינו דרך, ועשינו את הצעד הראשון לגבי דמי שימוש קבועים.

איתן כבל: יכולתם לומר: אנחנו נגיש בנפרד, והנה בדיוק אנחנו מגישים, סיימנו את התזכיר, הוא בדיוק עובר בין המשרדים, ואוטוטו.

<גל נוי-אפרת: רק כדי להבהיר – אנחנו לא מתנגדים להחיל את ההוראות הכלליות שבחוק הגנת הצרכן על ספקי הגז.

<גל נוי-אפרת: שלא ישתמע כזה דבר.

איתן כבל: לא על זה.

<אתי בנדלר: אני מבקשת שתידיינו ביניכם, האם ממילא הם לא חלים, כנוסחם.

איתן כבל: את עושה להם חצי עבודה, כי הם יגידו: זה לא חל.

<אתי בנדלר: אז יש צורך לתקן.

<אתי בנדלר: אבל אולי ממילא זה חל, ופשוט לא חשבו על זה.

איתן כבל: אז בואי נגיד גם מה יקרה אם לא, כי אחר כך יגידו נושא חדש.

איתן כבל: אתם לימדתם אותי.

איתן כבל: לכן מה שאני מבקש מכם לבחון, קודם כל מה שאומרת אתי בנדלר היועצת המשפטית – האם יש מצב שאתם עושים פרשנות מצמצמת.

איתן כבל: יכול להיות שזה חל כבר, ואם לא, תביאו את מה שאתם מציעים, אם ההצעה שלכם יותר רחבה מהעניין זה.

איתן כבל: נעשה העתק-הדבק, וחבל על הזמן.

איתן כבל: אין לי ספק שהשר שלכם יקבל את זה, ועדיף שהוא יקבל את זה פה מאשר הלוביסטים יבוא – יגידו לו שם לא.

איתן כבל: תאמיני לי.

איתן כבל: זו נקודה אחת – סיכמנו.

איתן כבל: נקודה שנייה, אני פונה אליך חנה על אותו משקל – לחזור הביתה ולבחון את מה שאתי מציעה.

איתן כבל: לראות את זה במפתח הרחב.

איתן כבל: קודם כל, יש פה תיקונים- - -

<אתי בנדלר: שזה לא יחול רק על טכנאי אלא על מי שנדרש לתת שירות מטעם העוסק.

איתן כבל: כי יקרה לנו – זוכרת מה קרה לנו בחוק השלוש דקות?

איתן כבל: שהוא אומר: רק לחשבונות.

איתן כבל: אם אני צריך לענות לטלפון על תיקונים, אני לא מחויב לענות בתוך השלוש דקות, או הפוך – אני לא זוכר מה זה היה.

<חנה וינשטוק טירי: איזה שירות יכול להיות?

<אתי בנדלר: מוביל.

<שרון כ"ץ: לגבי הובלה, זה משהו אחר.

<שרון כ"ץ: היתה גם הצעה נפרדת לזה.

<שרון כ"ץ: אני שרון, מלשכת המסחר.

<שרון כ"ץ: בהובלה צריך לקחת בחשבון שבהובלה של מוצרי חשמל גדולים יש לקחת בחשבון שההתניידות הרבה יותר מסובכת, כי זה משאיות; זה כבר לא טכנאי ברכב קטן.

איתן כבל: צודקת.

<אתי בנדלר: ואז לחכות יום שלם.

איתן כבל: גברתי, הרי כשאת מזמינה אליך את הטכנאי, את לא אומרת: תרשום לפניך – אני מלשכת המסחר.

<שרון כ"ץ: ממש לא.

איתן כבל: תודה.

איתן כבל: כלומר גם את מחכה בבית.

<שרון כ"ץ: בהחלט.

איתן כבל: אני לא בא לגבי אותו מוביל בדקדקנות.

איתן כבל: אני אומר – כשאני מדבר על נהג שמתאם אתי, יש הבדל גדול, אם כלום לא קורה – אתה פותח את הרדיו, ואין פקקים בשום מקום.

איתן כבל: יש ימים שקורה, שהכול פקוק וחסום, ואז ממילא גם את, כשתרצי לצאת מהבית, לא תוכלי לצאת.

<שרון כ"ץ: נכון, אבל עדיין לרכב כבד, למשאית, ההתניידות יותר קשה, ולפעמים לוקחת זמן יותר.

<שרון כ"ץ: יש מקומות שמשאיות לא יכולות לנסוע בהם, כבישים שבהם הן לא יכולות לנסוע.

<שרון כ"ץ: זה אחרת מאשר להגיע ברכב- - -

איתן כבל: לא נעים לי לומר לך – זה עוד במקרה הגרוע, כדי שייסע שעה.

איתן כבל: אבל זה לא שמי שמגיע היום עם משאית – אפשר לחשוב, משאיות מהתקופה שכבשו את אום רשרש.

איתן כבל: היום המשאיות בכביש מספר 1 עוקפות- - -

<אתי בנדלר: עדיין לא סביר לומר ללקוח: תהיה ביום ראשון, בין 08:00 ל-15:00.

איתן כבל: בדיוק.

<שרון כ"ץ: זה לא מה שהתכוונתי לטעון; התכונתי לטעון שהגמישות של זמני ההגעה צריכה להיות יותר גדולה.

איתן כבל: אני מוכן ללכת לקראתך למרות שאני לא קובע אתו ב-08:42.

איתן כבל: הוא אומר: אני מגיע בין 08:00 ל-10:00.

<שרון כ"ץ: זה הוא אומר לך.

<שרון כ"ץ: אחר כך לצרכן הבא הוא יאמר בין 10:00 ל-12:00.

<שרון כ"ץ: אבל אם הוא יתעכב מסיבה זו או אחרת- - -

איתן כבל: זה נכון לגבי כל דבר.

<שרון כ"ץ: נכון.

איתן כבל: בגלל שהוא עם אוטו גדול, הסיכוי שהוא יתעכב, יותר?

<שרון כ"ץ: כן.

<שרון כ"ץ: חד-משמעית.

איתן כבל: אני חולק עליך לגמרי, אבל שייצא שכרך.

איתן כבל: אם זה מוביל, תהיה לו – למרות שבאמת, שאת לא תחכי למשאית בבית.

איתן כבל: בבקשה.

<רונית פרל: רונית פרל, התאחדות התעשיינים, יועצת משפטית.

<רונית פרל: לעניין הצעת החוק שאנו דנים בה כעת, התקנה והסרה, אם כבר התחלנו לדבר על היבט בטיחותי של מוצרים גדולים, ההצעה כוללת גם מוצרים כמו מזגנים, שהזכרת, ובניגוד לתיקונים, אני חושבת שבהתקנה או הסרה יש לקחת בחשבון גם את ההיבט הבטיחותי – שזה גם עניינו של הצרכן, אני חושבת, ואולי לאפשר קצת יותר זמן למוצרים שהם גם גדולים וגם מחוץ לדירה, כי עדיין יש מזגנים שהיום מתקינים ומסירים אותם מחוץ לבית, וגם דודי שמש.

<רונית פרל: יש פה עניין בטיחותי גם של הטכנאי וגם של צרכנים אחרים.

<רונית פרל: ברגע שמלחיצים בחלון זמן של- - -

איתן כבל: ארבע, שלוש שעות.

<רונית פרל: אולי במוצרים כאלה, שיש פה היבט בטיחותי גם של ההתקנה וגם של ההסרה, אפשר לאפשר- - -

איתן כבל: נאמר ששמתי בצורה לא נכונה את המיקרו.

איתן כבל: אני.

איתן כבל: אין גבול.

איתן כבל: הרי הכול-הכול בטיחותי.

<רונית פרל: ברור שיש הבדל.

איתן כבל: אומר לך מה הוא עושה.

איתן כבל: כל העניין הוא השיטתיות.

איתן כבל: קורה לך, שמתקשר - יש לו הטלפון שלי.

איתן כבל: אומר: יש פה עסק שאני תקוע פה.

איתן כבל: אני אתעכב עוד שעה.

איתן כבל: אבל מה – אם יסתבר שזה לא שעה, כי אלה שעושים את זה, לא ממקום שבאמת קרה להם האירוע – הוא גם אחרי שעה לא מגיע.

<רונית פרל: אני לא מדברת על כלל המוצרים; אני מדברת על שני מוצרים ספציפיים, שהם גם מחוץ הדירה, וגם בתוך הדירה- - -

איתן כבל: גברתי, לא אוכל, אומרים אצלנו בשכונה.

איתן כבל: יש זמן.

איתן כבל: הרי לא קבעתי אתו - 08:42 הוא מגיע.

עבד אל חכים חאג' יחיא: היום תתקשר לתיקון של בזק, יגידו לך: נגיע בין 08:00 ל-12:00.

עבד אל חכים חאג' יחיא: זה אומר שאתה צריך להיות בתוך הבית, ויכול להיות שיבוא ויגיד: הגעתי ולא מצאתי אותך.

עבד אל חכים חאג' יחיא: אתה צריך להיות ממש כלוא בתוך הבית.

איתן כבל: נכון.

איתן כבל: זה כבר קרה, גם לי.

עבד אל חכים חאג' יחיא: גם לי.

איתן כבל: יצאתי לשנייה.

איתן כבל: אמרתי לבנות שלי: אל תלכו ללמוד, כל אחת תפטרל שאולי נתפוס אותו עם שק, לכלוא אותו שלא יברח.

איתן כבל: בסוף יצאתי לשנייה – לא נכנסתי לאוטו או משהו – הוא הגיע והלך.

עיסאווי פריג': מה לגבי כמות?

עיסאווי פריג': האם יש לכם תחושה שקיים מחסור בטכנאים בענף?

<רונית פרל: לא יודעת לענות לך על השאלה הזאת.

<רונית פרל: אני צריכה לבדוק את זה.

עיסאווי פריג': שווה בדיקה.

<רונית פרל: העניין הוא שיש גם אפשרות לעבוד עם טכנאים שהם לא עובדי החברה.

<רונית פרל: לומר לך ספציפית על המוצרים האלה- - -

עיסאווי פריג': לא, בגדול.

איתן כבל: זה לא הבעיה.

איתן כבל: זה לא קשור לחוק.

איתן כבל: אין לזה קשר.

<רונית פרל: אני מדברת על היבט אחר- - -

איתן כבל: הבנתי את העניין.

איתן כבל: בכל הכבוד, מקום שיש סולמות, סולם כזה - זה לא יעבור.

עבד אל חכים חאג' יחיא: זה שבא להתקין את המזגן, לא יודע לאן הוא מגיע?

עבד אל חכים חאג' יחיא: פתאום הוא מגלה שהוא צריך עוד כמה?

<רונית פרל: לא אמרתי את זה.

עבד אל חכים חאג' יחיא: יש לו הערכה, סדר גודל של העבודה שלו.

עבד אל חכים חאג' יחיא: תמיד לוקח גם עוד קצת ספייר.

עבד אל חכים חאג' יחיא: מקסימום יתקשר ויאמר עוד שעה.

עבד אל חכים חאג' יחיא: אבל לא מעבר לזה.

<רונית פרל: קורה שמגיעים לבתים, ולא יודעים באיזה מצב פיזי הבניין נמצא.

איתן כבל: בסדר.

<חנה וינשטוק טירי: יש גם חריג בחוק.

איתן כבל: ודאי.

עבד אל חכים חאג' יחיא: היום שלושת-רבעי שעה לקח לי, יותר ממה שנתן הווייז, כדי להגיע.

איתן כבל: ושלשום, למשל, אמר שאגיע ב-10:00, ופתאום הגעתי ב-09:25.

איתן כבל: אל תשאלו אותי למה זה קרה.

<חנה וינשטוק טירי: צריך גם להדגיש שהפיצוי מתחיל אחרי 4 שעות.

<חנה וינשטוק טירי: מותר לו לאחר.

איתן כבל: נכון.

איתן כבל: בבקשה.

<תמר נחמיה-מאור: עו"ד תמר מאור מחברת החשמל.

<תמר נחמיה-מאור: אנחנו מוצאים את עצמנו לאחרונה מתנהלים הרבה מול שני כללי רגולציה באותו תחום רגולציה.

איתן כבל: כמו שתמיד אתם כמצטיינים.

<תמר נחמיה-מאור: האמת שאנחנו די מצטיינים לעניין הצעת החוק הזו, בכל הנוגע לתיקון תקלות.

איתן כבל: בזה אני מסכים.

<תמר נחמיה-מאור: לפי אמות המידה, אנחנו מחויבים להגיע תוך שעתיים – אחרת בפיצוי, ולעניין הסרה והתקנה של טובין או כל דבר אחר, אמת המידה רושמת שאנחנו מחויבים להגיע תוך זמן סביר, ולא בכדי לעניין התקלה נקטו בשעתיים, וביתר הדברים - תוך זמן סביר.

<תמר נחמיה-מאור: גם לא סתם יש אמות מידה שונות לכל מה שקשור למשק החשמל, כי זה לא דומה לעניין חברות התקשורת וכו'.

<תמר נחמיה-מאור: כשמגיעים להתקין או להסיר טובין זה לפעמים לתאם מול שניים או שלושה אנשי מקצוע שונים בחברה.

<תמר נחמיה-מאור: אנחנו מחויבים תוך זמן סביר – זה כן, אבל לבוא ולרשום שעתיים או זמן אחר, זה עלול לגרור אצלנו הרבה עלויות מיותרות – שוב, כשיש אמות מידה שממש מסדירות את הסוגיה הזאת, והן די תואמות לחוק.

איתן כבל: אני יודע שחברת החשמל היא חברה מסודרת, ואם לא נפריע להם, גם לא היו מגיעות ל-40 מיליארד חוב.

איתן כבל: אני רוצה להסביר את העניין.

איתן כבל: אנחנו לא מתכוונים להמעיט או להחמיר.

איתן כבל: אם המצב הוא של שעתיים, תבורכו.

איתן כבל: נמצא את הדרך לבצע את ההתאמות, שזה לא יהיה יותר גרוע או פחות זה.

איתן כבל: החלק השני הוא שמטריד אותי – הזמן סביר.

איתן כבל: זמן סביר של בדווי במדבר וזמן סביר של עובד בחברת הייטק הוא שני דברים שונים.

איתן כבל: הממדים הם אחרים לגמרי.

עבד אל חכים חאג' יחיא: יש את אלה שאתה אומר לו: ניפגש ב-10:00, ואם ב-11:00 אני לא מגיע, ב-12:00 אתה יכול ללכת.

עבד אל חכים חאג' יחיא: זה המועדים שאנחנו רואים.

איתן כבל: שעתיים לדעתי, זה לעניינים בטיחותיים.

<תמר נחמיה-מאור: שעתיים זה לכל תקלה.

<תמר נחמיה-מאור: אבל להתקנה או הסרה או כל דבר אחר - זמן סביר.

<תמר נחמיה-מאור: ברור שאם יש אמת מידה שמדברת על שעתיים, זמן סביר הוא כנראה סביב הזמן הזה, אבל עדיין לרשום שעתיים לגבי כל דבר- - -

<חנה וינשטוק טירי: זמן סביר מהרגע שבו הוא תיאם אתי?

<תמר נחמיה-מאור: מרגע שתיאמנו אתו.

<תמר נחמיה-מאור: ואם זה לא יקרה תוך זמן סביר- - -

איתן כבל: מה זה זמן סביר?

לאה ורון: באילו מקרים את מתייחסת לכך שניתן לאפשר זמן סביר?

<תמר נחמיה-מאור: מקרים של בדיקה, הסרה, של החלפה.

איתן כבל: אין סרט כזה.

איתן כבל: חבל על הזמן לדבר.

איתן כבל: אי-אפשר שמכל המקומות האחרים אנחנו תובעים אמות מידה כאלה – וחברת החשמל.

איתן כבל: כל אחד יכול לומר: חכה, אני צריך לתאם עם המוביל ואחר כך עם אלה – אין גבול.

איתן כבל: זה לא התקנת טוסטר.

איתן כבל: מה, גז, אין לו אותן בעיות?

עיסאווי פריג': דווקא לכם צריך להוריד לשעה.

<תמר נחמיה-מאור: אם תסתכל, לא נדרשנו לפצות הרבה בגין איחורים; אנחנו מגיעים בזמן.

<אתי בנדלר: כי אתם נדרשים להגיע תוך זמן סביר.

<תמר נחמיה-מאור: לא, אני מדברת על אמת המידה של השעתיים.

<תמר נחמיה-מאור: אנחנו עומדים בזמנים.

<תמר נחמיה-מאור: בסופו של דבר יש לו"ז לעובדים, זה ברור, אבל- - -

איתן כבל: זה אומר שאין לכם אפילו בעיה.

<אתי בנדלר: הבעיה תהיה אם הצעת החוק של אדוני תתקבל, שתחול גם על הסרה או התקנה, פה הם מבקשים להחריג אותם בשל קיומה של אמת מידה שנקבעה על-ידי רשות החשמל.

<אתי בנדלר: התשובה היא מאוד פשוטה: אם החוק יקבע שזה יחול על הסרה והתקנה, אמת המידה תיסוג מפני ההוראה החוקית.

איתן כבל: נכון, כמו שבכל מקום, ועשינו את זה אגב בדיוק לפני כמה ימים בהצעת חוק אחרת שנוגעת לחברת החשמל, לגבי דמי שימוש קבועים.

איתן כבל: יש פה מצב – אני מברך על הדברים שעושים בחברת החשמל.

איתן כבל: אמתי.

איתן כבל: יש דברים שחברת החשמל היא, ברוך השם, היא החברה המובילה, וצריך לומר את זה.

איתן כבל: אני אומר את זה לא בציניות.

איתן כבל: יש להרבה גופים ללכת וללמוד בעניין הזה, ודאי בטיפול בתקלות.

איתן כבל: הלוואי שכל הגופים האחרים במשק היו יודעים להתעסק בטיפול בתקלות כמו שמבזק, תנאי מזג אוויר.

איתן כבל: אין ויכוח.

איתן כבל: אבל זה במפתח הרחב שהוא ממש סכנת חיים.

איתן כבל: אין ויכוח.

איתן כבל: אבל בסוף-בסוף רוב הדברים זה לא אלה; רוב הדברים זה אני ממתין שתבוא, השנאי נשרף לי, כי אין לי שלוש פאזות, ואז זה של חברת חשמל – אתה צריך להחליף את כל המערכת, ואני לא מומחה בזה.

עבד אל חכים חאג' יחיא: יש נושא אחר, שסיימת את הבית, יש לך טופס 4, שהוא טופס אכלוס, ומה שנשאר לך זה להתחבר לחברת חשמל, ואז הביקורת שלהם, ועד שהם באים ומחברים – זה משך הזמן הארוך.

עבד אל חכים חאג' יחיא: שם אני חושב שצריך לקצר.

איתן כבל: זה לא החוק הזה.

עבד אל חכים חאג' יחיא: אני יודע, אבל גם כשקובעים, דוחים ביקורת.

עבד אל חכים חאג' יחיא: בזה אני מקשר לחוק הזה.

איתן כבל: חנה, בבקשה, ואני רוצה לסכם.

<חנה וינשטוק טירי: רשמתי בפניי את ההצעות שמציעה הוועדה – לשנות את ביקור טכנאי - אז מי שנדרש לתת שירות לאחר מכירה, לבחון את הנושא של הבדיקות התקופתיות של הגז, ולגבי שירות לאחר מכירה.

<חנה וינשטוק טירי: ההובלה זה נכנס לשינוי של המילה טכנאי.

<חנה וינשטוק טירי: כי בעצם אם מרחיבים את זה – במקום טכנאי אומרים: כל מי שנותן שירות לאחר מכירה – גם לא בטוח שצריך לפרט את כל הפירוטים שעשינו, כי שירות לאחר מכירה זה מאוד ארוך.

<חנה וינשטוק טירי: אפשר אולי לומר לרבות וכו', אבל זו הרחבה שאני צריכה לחזור לשר ולשאול לדעתו.

<חנה וינשטוק טירי: יכול להיות שאולי אפילו נצטרך לחזור לממשלה – אני צריכה לדבר עם הנציגים האחרים של הממשלה.

איתן כבל: לדעתי תחזרו למציע - נתחיל הכול מההתחלה.

<חנה וינשטוק טירי: אני מבינה את הרציונל ואת הנושא הזה.

<חנה וינשטוק טירי: צרכן שבוי, ברגע שרכשת מוצר או שירות ואתה ממתין בבית, הרציונל הזה הוא רוחבי.

<חנה וינשטוק טירי: אני מבינה את זה.

<חנה וינשטוק טירי: אבל שוב – אני לא יכולה- - -

איתן כבל: הבנו.

איתן כבל: לא הוספנו פה דבר וחצי דבר.

איתן כבל: ההרחבה היא מעניין לעניין באותו עניין.

איתן כבל: אני לא עושה הקראה היום ולא מוסיף כדי לתת את הזמן.

איתן כבל: אנחנו רוצים להוציא מתחת ידינו את התוצאה הטובה ביותר.

איתן כבל: זה מטריף אותי.

איתן כבל: חנה, אני יודע שאת מחויבת, אבל בסוף-בסוף – לא היה באמירה שלנו שום דבר שאתה אומר עליו: חבר הכנסת כבל, יצאנו מתוך הנשמה של החוק, אנחנו הגענו לרחוב אחר.

איתן כבל: אנחנו לא ברחוב אחר – אנחנו באותו רחוב.

איתן כבל: לכן אני מבקש, כפי שאמרת, שהנוסח יהיה לא יאוחר מ-28.2.

איתן כבל: העניין הוא כזה – אני רוצה להעביר את הצעת החוק הזו במושב הזה.

איתן כבל: אין שום סיבה בעולם שהצעת החוק הזו, שהיא לא מי יודע מה- - -

<אתי בנדלר: אז אתה מבקש גיבוש עמדה עד סוף החודש הזה.

איתן כבל: הצעת נוסח.

איתן כבל: ואני רוצה שתבדקו גם, אם כבר אנחנו פה – אם כן – כן; אם תגידו לי שלא – לא אריב אתכם – לגבי מתן שירותים של טכנאים באמצעות חברות אחרות.

איתן כבל: כמו שיש לך חברת ביטוח ששולחת לך את האינסטלטור או את התיאומים האלה – לא אינסטלטור או גנן, אלא כשאתה עובד מול חברה שיש לך אתה התקשרות.

<אתי בנדלר: מנהלת הוועדה הגדירה את זה מאוד יפה: באותם הסכמים שאתה בעצם לקוח שבוי.

<חן בר-יוסף: הוא ושלוחו.

איתן כבל: כן.

איתן כבל: אם צריך שאני אדבר עם השר כדי שהוא ישתכנע או דברים מהסוג הזה, אבל תמיד תזכרו – אנחנו בראש ובראשונה צריכים לשמור נכון על העוסק, אבל המקום הזה הוא בראש ובראשונה לתת מענה לצרכן.

איתן כבל: ואנחנו עדיין רחוקים מלצמצם את הפערים שבעולם.

איתן כבל: אגב, דברים מהסוג הזה – אפילו אף אחד כבר לא דן בהם.

איתן כבל: זה חלק בלתי-נפרד מהתבנית.

<חנה וינשטוק טירי: מהשירות.

איתן כבל: כן.

איתן כבל: זה לא רגולציה ולא כלום.

איתן כבל: זה חלק מהשירות.

<אתי בנדלר: ברשותך, אני רק מבקשת שתגבשו עמדה ונשמח לשמוע אותה - סעיף 39 לחוק אומר, שהוראות חוק זה לא יחולו על שירות הניתן בידי אחד מאלה – (2) מבטח או סוכן ביטוח כמשמעותם בחוק הפיקוח על עסקי ביטוח.

<חנה וינשטוק טירי: בעיה עם חברות ביטוח.

<אתי בנדלר: השאלה היא מה קורה אם על-פי חוזה הביטוח, השירות ניתן לא בידי המבטח; הוא ניתן בידי מי שהמבטח קשור אתו בהסכם למתן שירותים.

<אתי בנדלר: זו השאלה שצריך לתת עליה.

לאה ורון: זה שבוי בריבע.

איתן כבל: חן והצוות, בסך הכול זה באמת חוק צרכני מהמדרגה העליונה.

איתן כבל: חבל שאנחנו צריכים להגיע למצב שאנחנו צריכים לחוקק את העניין הזה, אבל כפי שאמר גיל, החוק של עמידה בלוחות זמנים שינה בצורה משמעותית את התלונות – הפך להיות חלק מהתבנית של ההתנהלות שלנו, ואין שום סיבה שלא נסגור את כל הפערים.

איתן כבל: תודה רבה, הישיבה נעולה.